Εθνική Μονακό (ποδόσφαιρο ανδρών)

Η Εθνική Μονακό είναι η εθνική ομάδα που εκπροσωπεί το Μονακό στο ποδόσφαιρο. Η ομάδα τελεί υπό την σκέπη της Μονεγασκικής Ομοσπονδίας Ποδοσφαίρου, το κυβερνών σώμα του ποδοσφαίρου στο Μονακό. Το Μονακό δεν αποτελεί μέλος της FIFA, και ως εκ τούτου δεν συμμετέχει σε καμία από τις διεθνείς διοργανώσεις της τελευταίας. Το Μονακό ήταν ιδρυτικό μέλος του NF-Board το 2003, ενώ τερμάτισε δεύτερο στο στην εναρκτήρια έκδοση του VIVA World Cup 2006. Ωστόσο, λόγω διαφοράς πολιτικής, το Μονακό απέκοψε τους δεσμούς του με την συγκεκριμένη οργάνωση το 2010.

Από το 2001, το Μονακό έχει δώσει συνολικά εικοσιεπτά διεθνείς αναμετρήσεις, από τις οποίες έχει κερδίσει τις οκτώ, έχει φέρει ισοπαλίες στις έξι, ενώ έχει ηττηθεί σε συνολικά 13. Η ομάδα αγωνίζεται απέναντι σε τοπικούς συλλόγους, χώρες, μη-αναγνωρισμένα κράτη, εθνολογικές ομάδες, καθώς και εδάφη. Προπονητής του Μονακό είναι ο Τιερί Πετί, ενώ δίνει τις εντός έδρας αναμετρήσεις του στο Σταντ ντε Μονεγκετί στο Καπ-ντ'Άιγ της Γαλλίας. Η ομάδα βρίσκεται αυτό τον καιρό στην 215η από τις συνολικά 232 ομάδες των Elo Ratings.

Το έμψυχο δυναμικό της ομάδας αποτελείται από σχεδόν εξήντα παίκτες, ωστόσο, μόλις πέντε είναι αυτοί οι οποίοι έχουν επαγγελματική εμπειρία.

Αποτελέσματα

Πίνακας Αποτελεσμάτων

Δείτε επίσης 
Ποδόσφαιρο στο Μονακό
Μονεγασκική Ομοσπονδία Ποδοσφαίρου

Παραπομπές

Εξωτερικοί σύνδεσμοι 
Επίσημη Ιστοσελίδα

Ποδόσφαιρο στο Μονακό